Min fruntlich gruͦs all zitt vor. Lieb' mîn vatter, wiss als von der sach des Baͤlis kan ich nut
v'stan, das furgang moͤg haben. Wand mîn herren wend eim nach gedenken, das sy ye
wissen, das dye schuol wol v'sorgett sy. Und sin ist ietz nût gedacht. Dis sachen wird
im schryben Iohanes, der schryber, wye sy ein gestältt hant, wand ich schryb iem nût.
Item wyss, das all hr ratt herren sind wider gesetz denne Gryers und es ist im ergangē
wuderlich, er was nach vō den burgerren gesetz, als von dem harnesch geltt,
das er hatt gelobt ze bezalen. So ist nûwer ratt herren Petter Subinger
Siman Acher und heimlicher 2 sind Gasel und Ymer Graff Hans. Sust weys
ich nüt nûws dir ze schryben, denne ich woͤlt dir gern dz ros schiken, so
han ich es uff hutt nut hin uff geschiken, als fer ich noch v'suocht han, kan ich
ich es ab' tuͦn, das wil ich tuͦn. Ich tat es mines herren des probst
knecht nût in muͦtten.
Item wiss, das uff frytag Hans
vō Diesbach
en weg ritt gan Sant Jacob, und ich v'sich
mîch mit îm ze ritten untz gan Fryburg. Ludwig ist oͧch nut hye, etc. er ist
ze Brandis. Mer so wil den andren sachen nach gan ze dem besten mitt
dines swechers ratt, als du mir enpholen hast. Gott sy mitt dir. Geben uff
Item ouch so wil ich besechen, ob mir kein gelt moͤg werden von denen vō Arberg
3. etc. abryll 1442.